Un nou scandal în lumea tech. Elon Musk acuză Apple de practici care ar bloca rivalii OpenAI în App Store
Elon Musk, fondatorul Tesla, SpaceX și xAI a lansat acuzații directe împotriva gigantului din Cupertino. Pe contul său de X, Musk a susținut că Apple ar crea un mediu favorabil exclusiv pentru OpenAI, împiedicând orice altă companie de inteligență artificială să ajungă pe primul loc în App Store. El consideră această practică reprezintă o încălcare clară a legislației antitrust și a anunțat că xAI va iniția acțiuni legale imediate.